Í byrjun árs 2015 fengu leikskólastjórar í Kópavogi kynningu á Vináttu og sýndu þeir verkefninu strax mikinn áhuga . Það varð til þess að menntasvið Kópavogsbæjar ákvað , með styrk frá forvarnarstjóði bæjarins , að bjóða öllum leik skólum í sveitarfélaginu að taka verkefnið upp . „ Vinátta vakti strax áhuga hjá Kópavogsbæ þegar það var tekið í tilraunavinnu haustið 2014 . Við urðum vör við að verkefnið hafði mjög jákvæð áhrif á allt starf leikskólannna sem tóku þátt í verkefninu og það skilaði sér einnig út í samfélagið , “ segir Ármann Kr . Ólafsson , bæjarstjóri í Kópavogi . „ Með öflugri vinnu við að fyrirbyggja einelti og þátttöku í Vináttuverkefninu er Kópavogsbær að sýna í verki vilja sinn til að forgangsraða í þágu barna og jákvæðra samskipta milli þeirra . Megináherslan er á að koma í veg fyrir einelti , að byggja upp góðan skólabrag , að eiga góð samskipti , hafa jákvæð viðhorf til allra í hópnum og einblína á styrkleika hvers og eins , “ segir Ármann og bætir við að leikskólar hafi stundum verið útundan í umræðunni um einelti . Erfið samskipt barna á leikskólastigi hafi ekki fengið nægilega athygli ; „ Á leikskólanum byrja hins vegar þau samskipti sem við byggjum á allt lífið . Með því að vinna að heilbrigðum samskiptum í leikskólanum getum við haft mest áhrif . “ „ Við fögnum því innilega að hafa fengið tækifæri til að taka þátt í þessu verkefni með Barnaheillum . Okkur finnst Kópavogur vera að taka ákveðna forystu í baráttunni gegn einelti og við erum afar stolt af því . “